b'\n_START_ARTICLE_\nDragotin Martelanc (starej\xc5\xa1i)\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini gostilni\xc4\x8darja in podjetnika Franca in gospodinje Ur\xc5\xa1ule Martelanc rojene Jazbec. \xc5\xa0olo je obiskoval v rojstnem kraju in Trstu. Po opravljeni voja\xc5\xa1ki slu\xc5\xbebi v Avstro-ogrski vojski je 23-leten zbral pevce in 1889 v Barkovljah ustanovil pevsko dru\xc5\xa1tvo Adrija ter postal njen predsednik. Adrija se kljub temu, da ni imela dvorane kmalu uveljavila in z nastopi dosegala lepe uspehe. Pevsko dru\xc5\xa1tvo je delovala do nasilne fa\xc5\xa1isti\xc4\x8dne ukinitve leta 1927. Bil je tudi soustanovitelji Rojanskega posojilnega in konsumnega dru\xc5\xa1tva ustanovljenega 28. avgusta 1891 ter izvoljen za njenega prvega tajnika. Najve\xc4\x8d zaslug pa ima za ustanovitev Tr\xc5\xbea\xc5\xa1ke posojilnice in hranilnice registrirane 25. novembra 1891, ki je postala najve\xc4\x8dji slovenski denarni zavod v Trstu. Dne 13. januarja 1893 je bil izvoljen \xc5\xa1e za tajnika Obrtni\xc5\xa1kega dru\xc5\xa1tva v Barkovljah pri Sv. Jerneju. Do marca 1890 je urejal list Edinost. Pisal je tudi \xc4\x8dlanke, ki jih je objavljal v listih Edinost, Slovenski narod in Slovanski svet. Svoje rojake je \xc5\xbeelel vzgojiti in dvigniti, da bi od besed in protestov pre\xc5\xa1li k stvarnim dejanjem, toda sredi dela je umrl za tuberkulozo star komaj 28 let.'